CELEX: 42005X1216(03)
Language: lt
Date: 1134691200000
Title: Jungtinių Tautų Organizacijos Europos ekonomikos komisijos (toliau – JTO/EEK, angl. UN/ECE) taisyklė Nr. 28 — Vienodos nuostatos dėl įspėjamųjų garsinės signalizacijos įtaisų ir variklinių transporto priemonių, atsižvelgiant į jų garso signalus, patvirtinimo

16.12.2005   
            
            
               LT
            
            
               Europos Sąjungos oficialusis leidinys
            
            
               L 330/42
            
         Jungtinių Tautų Organizacijos Europos ekonomikos komisijos (toliau – JTO/EEK, angl. UN/ECE) taisyklė Nr. 28 — Vienodos nuostatos dėl įspėjamųjų garsinės signalizacijos įtaisų ir variklinių transporto priemonių, atsižvelgiant į jų garso signalus, patvirtinimo
   1.   TAIKYMO SRITIS
   Šis taisyklė taikoma:
   1.1.   įspėjamiesiems garsinės signalizacijos įtaisams (angl. AWD) (1), kuriems tiekiama nuolatinė arba kintamoji srovė arba suslėgtasis oras, ir kurie skirti montuoti L3 – 5, M ir N kategorijų variklinėse transporto priemonėse, išskyrus mopedus (L1 ir L2 kategorijos) (2),
   1.2.   variklinių transporto priemonių (išskyrus motociklus) garso signalams (3),
   I.   ĮSPĖJAMIEJI GARSINĖS SIGNALIZACIJOS ĮTAISAI
   2.   APIBRĖŽTYS
   Šioje taisyklėje skirtingų „tipų“ įspėjamieji garsinės signalizacijos įtaisai suprantami kaip įtaisai, kurie iš esmės skiriasi vienas nuo kito tokiais aspektais:
   2.1.   prekės pavadinimu arba ženklu;
   2.2.   veikimo principais;
   2.3.   elektros srovės tiekimo tipais (nuolatinė arba kintama srovė);
   2.4.   išorine korpuso forma;
   2.5.   diafragmos (-ų) forma (-omis) ir dydžiu (-iais);
   2.6.   garso skleidimo angos (-ų) forma arba tipais;
   2.7.   nominaliuoju akustinis dažniu arba dažniais;
   2.8.   nominaliąja maitinimo įtampa;
   2.9.   įtaisams, kuriems oras tiekiamas tiesiogiai iš išorinio suslėgtojo oro šaltinio, – nominaliuoju darbiniu slėgiu;
   Įspėjamasis garsinės signalizacijos įtaisas daugiausia yra skirtas:
   2.10.1.   motociklams, kurių galia yra mažesnė ar lygi 7 kW (I klasė).
   2.10.2.   M ir N kategorijų transporto priemonėms ir motociklams, kurių galia didesnė nei 7 kW (II klasė).
   3.   PARAIŠKA SUTEIKTI PATVIRTINIMĄ
   Įspėjamojo garsinės signalizacijos įtaiso tipo patvirtinimo paraišką pateikia prekės pavadinimo arba ženklo turėtojas arba jo tinkamai įgaliotas atstovas.
   Kartu pateikiami trys toliau nurodytų dokumentų egzemplioriai, kuriuose surašyti tokie duomenys:
   3.2.1.   įspėjamojo garsinės signalizacijos įtaiso tipo aprašymas, atsižvelgiant ypač į 2 dalyje paminėtus aspektus;
   3.2.2.   brėžinys, kuriame, inter alia, yra įspėjamojo įtaiso skerspjūvis;
   3.2.3.   tinkamai identifikuotų sudedamųjų dalių, naudojamų gamyboje, sąrašas, kuriame būtų nurodytos naudojamos medžiagos;
   3.2.4.   detalūs visų gamyboje naudojamų komponentų brėžiniai. Brėžiniuose nurodoma vieta, skirta patvirtinimo numeriui, atsižvelgiant į patvirtinimo ženklo apskritimo.
   3.3.   Be to, kartu su patvirtinimo paraiška pateikiami du įspėjamojo įtaiso tipo pavyzdžiai.
   3.4.   Prieš suteikdama tipo patvirtinimą kompetentinga institucija patikrina ar tinkamai užtikrinama veiksminga produkcijos atitikties kontrolė.
   4.   ŽENKLAI
   4.1.   Ant pateiktų patvirtinti įspėjamojo garsinės signalizacijos įtaiso pavyzdžių turi būti gamintojo prekės pavadinimas arba ženklas; šis ženklas turi būti aiškiai įskaitomas ir nenutrinamas.
   4.2.   Kiekviename pavyzdyje turi būti patvirtinimo ženklui tinkamo dydžio plotas; šis plotas pažymimas brėžinyje, nurodytame 3.2.2 dalyje.
   5.   PATVIRTINIMAS
   5.1.   Jeigu tvirtinti pateikti pavyzdžiai atitinka toliau nurodytų 6 ir 7 dalių nuostatas, šio tipo įspėjamasis signalizacijos įtaisas yra patvirtinamas.
   5.2.   Kiekvienam patvirtinamajam tipui suteikiamas patvirtinimo numeris. Pirmieji du jo skaitmenys (šiuo metu – 00, skirti pirminio varianto taisyklei) nurodo pakeitimų seriją, į kurią įtraukiami naujausi pagrindiniai techniniai taisyklės pakeitimai, padaryti iki patvirtinimo momento. Ta pati susitariančioji šalis negali priskirti šio numerio kito tipo įspėjamajam garsinės signalizacijos įtaisui.
   5.3.   Tas pats patvirtinimo numeris gali būti priskirtas įspėjamųjų įtaisų tipams, kurie skiriasi tik nominaliąja elektros įtampa, nominaliuoju dažniu ar dažniais arba 2.8 dalyje paminėtų įtaisų atžvilgiu – nominaliuoju darbiniu slėgiu.
   5.4.   Pagal šią taisyklę pranešimas apie patvirtinimą arba atsisakymą patvirtinti, arba patvirtinimo pratęsimą, arba patvirtinimo atšaukimą, arba visišką gamybos nutraukimą šią taisyklę taikančioms susitarimo šalims pateikiamas forma, atitinkančią pavyzdį, pateikiamą šios taisyklės 1 priede, ir pridedant įspėjamojo garsinės signalizacijos įtaiso (kurį pareiškėjas pateikia patvirtinti) brėžinius, kurių didžiausias formatas – A4 (210 × 297 mm) (arba gali būti sulankstyti, kad atitiktų šį formatą) 1:1 masteliu.
   Kiekviename įspėjamajame garsinės signalizacijos įtaise, kuris atitinka tipą, patvirtintą pagal šią taisyklę, matomoje, lengvai prieinamoje vietoje, nurodytoje patvirtinimo formoje, pritvirtinamas tarptautinio patvirtinimo ženklas, kurį sudaro:
   5.5.1.   apskritimas, į kurį įrašyta raidė „E“, ir po jos – patvirtinimą suteikiančios šalies skiriamasis numeris (4);
   5.5.2.   patvirtinimo numeris.
   5.5.3.   papildomas simbolis – skaičius romėniškaisiais skaitmenimis, nurodantis klasę, kuriai priklauso įspėjamasis garsinės signalizacijos įtaisas.
   5.6.   Šis patvirtinimo ženklas ir papildomas simbolis turi būti aiškiai įskaitomi ir nenutrinamas.
   5.7.   Šios taisyklės 3 priedo 1 skirsnyje yra tokio patvirtinimo ženklo elementų išdėstymo pavyzdys.
   6.   SPECIFIKACIJOS
   6.1.   Bendrosios specifikacijos
   6.1.1.   Įspėjamasis garsinės signalizacijos įtaisas skleidžia pastovų, vienodą garsą; veikimo metu įtaiso akustinis spektras mažai keičiasi.
   Įspėjamiesiems įtaisams, kuriems tiekiama kintamoji srovė, šis reikalavimas taikomas tik esant nuolatiniam generatoriaus greičiui, 6.2.3.2 dalyje nurodytame diapazone.
   6.1.2.   Įspėjamojo įtaiso akustinės charakteristikos (akustinės energijos spektrinis tankis, garso slėgio lygis) ir mechaninės savybės turi būti tokios, kad jis atitiktų toliau surašytų bandymų reikalavimus nurodyta seka:
   6.2.   Garso charakteristikų matavimas
   6.2.1.   Įspėjamąjį įtaisą geriausia bandyti nereverberacinėje aplinkoje. Kita vertus, jį galima bandyti iš dalies nereverberacinėje patalpoje arba atviroje vietoje (5). Šiuo atveju imamasi priemonių, užtikrinančių, kad matavimo vietoje būtų išvengta atspindėjimų nuo žemės (pvz., pastatomi garsą slopinantys skydai). Patikrinama, ar laikomasi sferinės divergencijos reikalavimų (taikant 1dB ribą) ne mažesniame kaip 5 m spindulio pusrutulyje iki didžiausio išmatuotino dažnio, ypač matavimo kryptimi ir įtaiso bei mikrofono aukštyje.
   Aplinkos triukšmo lygis turi būti bent 10 dB mažesnis nei išmatuotinas triukšmo slėgio lygis.
   Išbandytinas įtaisas ir mikrofonas turi būti vienodame aukštyje. Aukštis – nuo 1,15 iki 1,25 m. Mikrofono didžiausio jautrio ašis turi sutapti su įtaiso didžiausio garso lygio kryptimi.
   Mikrofonas padedamas taip, kad jo diafragma nuo garso skleidimo angos plokštumos būtų 2 ± 0,01 m atstumu. Jei įtaisuose yra kelios garso skleidimo angos, atstumas nustatomas atsižvelgiant į arčiausiai mikrofono esančios angos plokštumą.
   6.2.2.   Garso slėgio lygių matavimai atliekami pirmos tikslumo klasės triukšmamačiu, atitinkančiu Tarptautinės elektrotechnikos komisijos (IEC) leidinyje Nr. 651 (pirmas leidimas 1979), nustatytas specifikacijas. Visi matavimai atliekami naudojant laiko konstantą „F“. Matuojant bendrą garso slėgio lygį, taikoma A svertinė kreivė. Skleidžiamo signalo spektras matuojamas pagal Furjė garsinio signalo transformaciją. Kita vertus, galima naudoti 1/3 oktavos filtrus, atitinkančius Tarptautinės elektrotechnikos komisijos (IEC) leidinyje Nr. 225, (pirmas leidimas 1 966 m.), nustatytas specifikacijas:
   šiuo atveju vidutinio dažnio diapazono (2 500 Hz) garso slėgio lygis nustatomas pridedant vidutinio dažnio diapazono (2 000, 2 500 ir 3 150 Hz) garso slėgių vienos trečiosios kvadratinį vidurkį.
   Kiekvienu atveju etaloniniu metodu laikomas tik Furjė transformacijos metodas.
   Prireikus, įspėjamajam garsinės signalizacijos įtaisui tiekiama vienos iš toliau nurodytų bandymo įtampų elektros srovė:
   6.2.3.1.   jei įspėjamajam garsinės signalizacijos įtaisui tiekiama nuolatinė srovė, naudojama įtampa, išmatuota elektros energijos šaltinio gnybtuose ir atitinkanti 13/12 voltų nominaliąją įtampą;
   6.2.3.2.   jei įtaisui tiekiama kintamoji elektros srovė, elektros srovė turi būti tiekiama tokio tipo elektros generatoriumi, kuris paprastai naudojamas su šio tipo įspėjamosios garsinės signalizacijos įtaisu. Įspėjamosios garsinės signalizacijos įtaiso akustinės charakteristikos turi būti užregistruotos elektros generatoriui sukantis 50 %, 75 % ir 100 % didžiausio greičio, kurį nepertraukiamam generatoriaus veikimui yra nurodęs gamintojas. Atliekant šį bandymą, elektros generatorius neturi būti prijungtas prie kitos elektrinės apkrovos. 6.3 dalyje aprašytas patvarumo bandymas atliekamas įrangos gamintojo nurodytu greičiu, kuris pasirenkamas iš pirmiau nurodytųjų.
   6.2.4.   Jei atliekant bandymus su įspėjamosios garsinės signalizacijos įtaisu, kuriam tiekiama nuolatinė srovė, naudojamas išlygintosios elektros srovės šaltinis, įtaisui veikiant to šaltinio gnybtuose nuo viršūnės iki viršūnės išmatuota kintamosios įtampos dalis neturi būti didesnė kaip 0,1 volto.
   6.2.5.   Jei įspėjamosios garsinės signalizacijos įtaisui tiekiama nuolatinė srovė, jungiamųjų laidų, įskaitant gnybtus ir kontaktus, varža turi būti kiek įmanoma artimesnė (0,10/12) x nominaliosios įtampos (voltais).
   6.2.6.   Gamintojo nurodytais įrengimais įtaisas nepaslankiai pritvirtinamas prie atramos, kurios masė bent 10 kartų didesnė nei įtaiso ir ne mažesnė kaip 30 kg. Be to, turi būti numatytos priemonės, užtikrinančios, kad atspindžiai nuo atramos šonų ir jos pačios virpesiai neturėtų didesnės įtakos matavimo rezultatams.
   Pirmiau nustatytomis sąlygomis pagal A kreivę įvertintas garso slėgis neturi viršyti:
   
               (a)
            
            
               115 dB(A) – įspėjamiesiems garsinės signalizacijos įtaisams, kurie visų pirma skirti motociklams, kurių galia yra mažesnė arba lygi 7 kW;
            
         
               (b)
            
            
               118 dB(A) – įspėjamiesiems garsinės signalizacijos įtaisams, kurie visų pirma skirti M ir N kategorijų transporto priemonėms ir motociklams, kurių galia didesnė nei 7 kW.
            
         6.2.7.1.   Be to, 1 800-3 550 Hz dažnių diapazono garso slėgio lygis turi būti didesnis nei bet kokios didesnės kaip 3 550 Hz dažnių dedamosios ir kiekvienu atveju lygus arba viršijantis:
   
               (a)
            
            
               95 dB(A) – įspėjamiesiems garsinės signalizacijos įtaisams, kurie visų pirma skirti motociklams, kurių galia yra mažesnė arba lygi 7 kW;
            
         
               (b)
            
            
               105 dB (A) – įspėjamiesiems garsinės signalizacijos įtaisams, kurie visų pirma skirti M ir N kategorijų transporto priemonėms; ir motociklams, kurių galia didesnė nei 7 kW.
            
         6.2.7.2.   Įspėjamieji garsinės signalizacijos įtaisai, kurie atitinka garso charakteristikas, paminėtas (b) punkte, gali būti naudojami transporto priemonėse, paminėtose (a) punkte.
   6.2.8.   Pirmiau nurodytas specifikacijas taip pat turi atitikti įtaisas, su kuriuo buvo atliktas toliau 6.3 dalyje nurodytas patvarumo bandymas, jeigu įspėjamojo garsinės signalizacijos įtaiso, kuriam tiekiama nuolatinė srovė, maitinimo įtampa sudaro nuo 115 iki 95 % jo nominaliosios įtampos arba, jeigu įtaisui tiekiama kintamoji srovė, nuo 50 % iki 100 % didžiausio generatoriaus greičio, kurį yra nurodęs generatoriaus gamintojas, kai generatorius veikia nepertraukiamu režimu.
   6.2.9.   6.2.7 dalyje nustatytą mažiausią vertę nuo įjungimo momento garsas turi pasiekti ne ilgiau kaip per 0,2 sekundės (matuojama esant 20 ± 5 °C aplinkos oro temperatūrai). Ši nuostata, inter alia, taikoma pneumatiniams arba elektropneumatiniams įspėjamiesiems įtaisams.
   6.2.10.   Pneumatiniai arba elektropneumatiniai įspėjamieji įtaisai, jei jie veikia esant elektros tiekimo sąlygoms, kurias šiems įtaisams nurodė gamintojas, turi atitikti tokius pačius akustinius reikalavimus, kurie yra keliami elektra varomiems įspėjamiesiems garsinės signalizacijos įtaisams.
   6.3.   Patvarumo bandymas
   6.3.1.   Įspėjamajam garsinė signalizacijos įtaisui tiekiama nominaliosios įtampos elektros srovė, jungiamųjų laidų varža atitinka pirmiau 6.2.3 ir 6.2.5 dalyse nurodytąją ir jis įjungiamas:
   10 000 kartų – įspėjamiesiems garsinės signalizacijos įtaisams, kurie visų pirma skirti motociklams, kurių galia yra mažesnė ar lygi 7 kW;
   50 000 kartų – įspėjamiesiems garsinės signalizacijos įtaisams, kurie visų pirma skirti M ir N kategorijų transporto priemonėms ir motociklams, kurių galia didesnė nei 7 kW, kaskart įjungiant sekundei, po kurios daroma keturių sekundžių pertrauka. Atliekant bandymą įspėjamasis garsinės signalizacijos įtaisas ventiliuojamas oro srautu, kurio greitis – apie 10 m/sek.
   6.3.2.   Jei bandymas atliekamas nereverberuojančioje patalpoje, ji turi būti pakankamai erdvi, kad per patvarumo bandymą įtaiso skleidžiama šiluma galėtų normaliai išsisklaidyti.
   6.3.3.   Aplinkos temperatūra bandymo kambaryje turi būti nuo +15 iki +30 °C.
   6.3.4.   Jeigu įspėjamąjį garsinės signalizacijos įtaisą įjungus pusę iš nustatyto kartų skaičiaus, garso lygio charakteristikos, palyginti su buvusiomis iki bandymo, pasikeičia, įtaisą galima pareguliuoti. Įtaisą įjungus nustatytą kartų skaičių ir, jei būtina, jį sureguliavus, įspėjamasis garsinės signalizacijos įtaisas turi atitikti 6.2 dalyje nustatyto bandymo reikalavimus.
   6.3.5.   Elektropneumatinių įspėjamųjų įtaisų atveju, įtaisą įjungus 10 000 kartų, jį galima sutepti gamintojo rekomenduojama alyva.
   7.   ĮSPĖJAMOJO GARSINĖS SIGNALIZACIJOS ĮTAISO TIPO PAKEITIMAS IR PATVIRTINIMO GALIOJIMO PRATĘSIMAS
   Apie bet kokį įspėjamojo garsinės signalizacijos įtaiso tipo pakeitimą pranešama administracinei tarnybai, išdavusiai įspėjamojo garsinės signalizacijos įtaiso tipo patvirtinimą. Tarnyba gali:
   7.1.1.   laikytis požiūrio, kad pakeitimai, tikriausiai, neturės jokio didesnio neigiamo poveikio;
   7.1.2.   arba paprašyti naujos ataskaitos iš techninės tarnybos, atsakingos už bandymus.
   7.2.   Pranešimas apie patvirtinimo suteikimą, kuriame nurodomi keitimų duomenys, arba apie atsisakymą patvirtinti perduodamas susitarimo šalims, taikančioms šią taisyklę, laikantis 5.4 dalyje nurodytos tvarkos.
   7.3.   Kompetentinga institucija, išduodanti patvirtinimo pratęsimą, kiekvienai pranešimo formai, parengtai tokiam pratęsimui, suteikia serijos numerį.
   8.   PRODUKCIJOS ATITIKTIS
   Produkcijos atitikties tikrinimo tvarka turi atitikti nustatytąją susitarimo 2 priede (E/ECE/324-E/ECE/TRANS/505/Rev.2), taikant tokius reikalavimus:
   8.1.   Įspėjamasis garsinės signalizacijos įtaisas, patvirtintas pagal šią taisyklę, turi būti pagamintas taip, kad atitiktų patvirtintą tipą, t. y. atitikdamas reikalavimus, pirmiau išdėstytus 6 dalyje.
   8.2.   Patvirtinusi tipą institucija gali bet kuriuo metu patikrinti atitikties kontrolės metodus, taikomus visiems gamybos įrenginiams. Įprastas tokių patikrinimų dažnumas yra kartą per du metus.
   Patvirtinimo turėtojas turi:
   8.3.1.   užtikrinti gaminių kokybės veiksmingos kontrolės tvarkos taikymą,
   8.3.2.   turėti galimybę naudotis patikros įrenginiais, kurie reikalingi tikrinant atitiktį pagal kiekvieną patvirtintą tipą,
   8.3.3.   užtikrinti, kad registruojami bandymų rezultatų duomenys ir pridedami dokumentai bus prieinami tam tikrą laiką, kurio trukmė nustatoma pasikonsultavus su administracine tarnyba,
   8.3.4.   ištirti kiekvieno bandymų tipo rezultatus, kad būtų patikrintas ir užtikrintas gaminio charakteristikų stabilumas, atsižvelgiant į pramoninės gamybos skirtumus.
   8.3.5.   užtikrinti, kad yra atlikti pakankami kiekvieno įspėjamojo garsinės signalizacijos įtaiso patikrinimai, kad būtų užtikrinta, jog visi tuo metu gaminami įspėjamieji garsinės signalizacijos įtaisai atitinka įspėjamojo garsinės signalizacijos įtaiso specifikacijas, kurios buvo nustatytos, kai buvo teikiama paraiška patvirtinti tipą.
   8.3.6.   užtikrinti, kad bandomųjų pavydžių arba bandinių paėmimas, kuris leidžia prieiti prie išvados, jog esama svarstomo bandymo tipo neatitikimų, būtų kartojamas, t. y. vėl būtų imama bandomųjų pavyzdžių ir atliekamas dar vienas bandymas. Turi būti imtasi visų būtinų veiksmų, kad gamyba vėl atitiktų reikalavimus.
   Patvirtinusi tipą kompetentinga institucija gali bet kuriuo metu patikrinti atitikties kontrolės metodus, taikomus kiekviename gamybos padalinyje.
   8.4.1.   Kiekvieno tikrinimo metu atvykstančiam tikrinančiajam pareigūnui pateikiami bandymų žurnalai ir gamybos patikrinimo įrašai.
   8.4.2.   Tikrinantysis pareigūnas atsitiktinės atrankos būdu gali paimti bandinius, kurie bus patikrinti gamintojo laboratorijoje. Mažiausią bandinių skaičių galima nustatyti pagal paties gamintojo atlikto patikrinimo rezultatus.
   8.4.3.   Kai nustatoma, kad kokybės lygis neatitinka reikalavimų arba, kai atrodo būtina patikrinti pagal 8.4.2 dalies nuostatas atliktų bandymų rezultatų teisingumą, tikrinantysis pareigūnas turi išrinkti bandinius, kurie turi būti nusiųsti į tipo patvirtinimo bandymus atlikusią techninę tarnybą.
   8.4.4.   Kompetentinga institucija gali atlikti bet kokį šioje taisyklėje nurodytą bandymą.
   8.4.5.   Įprastas kompetentingos institucijos leidžiamų patikrinimų dažnumas - kartą per metus. Jeigu per vieną iš šių apsilankymų užregistruojami reikalavimų neatitinkantys rezultatai, kompetentinga institucija turi užtikrinti, kad būtų imtasi visų būtinų veiksmų siekiant kuo greičiau atkurti produkcijos atitiktį.
   9.   BAUDOS UŽ PRODUKCIJOS NEATITIKIMĄ
   9.1.   Pagal šią taisyklę išduotas įspėjamojo garsinės signalizacijos įtaiso patvirtinimas gali būti atšauktas, jei nesilaikoma 8.1 dalyje išdėstytų sąlygų arba jei įspėjamojo garsinės signalizacijos įtaiso patikrinimo, nurodyto pirmiau 8.2 dalyje, rezultatai yra neigiami.
   9.2.   Jei susitarimo šalis, taikanti šią taisyklę, atšaukia patvirtinimą, kurį ji prieš tai išdavė, ji praneša kitoms susitariančiosioms šalims, taikančioms šią taisyklę, siųsdama patvirtinimo formos egzempliorių, kurio gale didelėmis raidėmis užrašyta „PATVIRTINIMAS ATŠAUKTAS“.
   10.   GAMYBA NUTRAUKTA
   Jeigu patvirtinimo, išduoto pagal šią taisyklę, turėtojas nutraukia patvirtinto tipo įspėjamojo garsinės signalizacijos įtaiso gamybą, jis praneša institucijai, išdavusiai patvirtinimą. Gavusi šį pranešimą, institucija praneša kitoms susitarimo šalims, taikančioms šią taisyklę, siųsdama patvirtinimo formos egzempliorių, kurio gale didelėmis raidėmis užrašyta „GAMYBA NUTRAUKTA“.
   II.   VARIKLINIŲ TRANSPORTO PRIEMONIŲ GARSO SIGNALAI
   11.   APIBRĖŽTYS
   Šioje taisyklėje vartojamos šios apibrėžtys:
   11.1.   „Variklinės transporto priemonės patvirtinimas“ reiškia transporto priemonės tipo patvirtinimą, atsižvelgiant į jos garso signalą;
   „Transporto priemonės tipas“ reiškia transporto priemones iš esmės nesiskiriančias nuo kitų tokiais atžvilgiais:
   11.2.1.   transporto priemonėje įrengtų įspėjamųjų įtaisų skaičiumi ir tipu (-ais);
   11.2.2.   tvirtinimo detalėmis, naudotomis pritvirtinant įspėjamąjį įtaisą transporto priemonėje;
   11.2.3.   įspėjamųjų įtaisų pritvirtinimo transporto priemonėje vieta;
   11.2.4.   konstrukcijos dalių, prie kurių yra pritvirtintas (-i) įspėjamasis (-ieji) įtaisas (-ai), tvirtumu;
   11.2.5.   transporto priemonės priekinės kėbulo dalies forma ir medžiagos, kurios gali turėti įtakos įspėjamojo (-ųjų) įtaiso (-ų) skleidžiamo garso lygiui ir turėti slopinamąjį poveikį.
   12.   PARAIŠKA SUTEIKTI PATVIRTINIMĄ
   12.1.   Transporto priemonės tipo, atsižvelgiant į jo garso signalus, paraišką suteikti patvirtinimą pateikia transporto priemonės gamintojas arba jo tinkamai įgaliotas atstovas;
   Kartu pateikiami trys egzemplioriai toliau nurodytų dokumentų, kuriuose surašyti šie duomenys:
   12.2.1.   transporto priemonės tipo aprašymas, atsižvelgiant į aspektus, nurodytus pirmiau 11.2 dalyje;
   12.2.2.   sąrašas komponentų, kurie reikalingi, siekiant nustatyti koks (-ie) įspėjamasis (-ieji) įtaisas (-ai) įrengtas (-i) transporto priemonėje;
   12.2.3.   brėžiniai, kuriuose parodyta įspėjamojo (-ųjų) įtaiso (-ų) įrengimo transporto priemonėje vieta ir jo (jų) tvirtinimo detalės.
   12.3.   Teikiamos patvirtinti transporto priemonės tipo pavyzdys pateikiamas techninei tarnybai, atsakingai už patvirtinimo bandymus.
   13.   PATVIRTINIMAS
   13.1.   Jei pagal šią taisyklę pateiktas patvirtinti transporto priemonės tipas atitinka toliau nurodytų 14 ir 15 dalių reikalavimus, suteikiamas šio transporto priemonės tipo patvirtinimas.
   13.2.   Kiekvienam patvirtintam tipui suteikiamas patvirtinimo numeris. Pirmieji du jo skaitmenys (šiuo metu – 00, skirti pirminės redakcijos taisyklei) nurodo pakeitimų skaičių, į kurį įtraukti naujausi pagrindiniai techniniai taisyklės pakeitimai, padaryti iki patvirtinimo momento. Ta pati susitariančioji šalis negali priskirti šio numerio kito tipo transporto priemonei.
   13.3.   Pagal šią taisyklę pranešimas apie transporto priemonės tipo patvirtinimą arba atsisakymą patvirtinti arba patvirtinimo galiojimo pratęsimą arba patvirtinimo atšaukimą arba visišką gamybos nutraukimą šią taisyklę taikančioms susitarimo šalims pateikiamas forma, atitinkančia pavyzdį, pateikiamą šios taisyklės 2 priede, ir pridedant brėžinius (kuriuos pareiškėjas pateikia tvirtinti), kurių didžiausias formatas – A4 (210 × 297 mm) (arba jie gali būti sulankstyti, kad atitiktų šį formatą) tinkamu masteliu.
   Kiekvienoje transporto priemonėje, kuri atitinka tipą, patvirtintą pagal šią taisyklę, pastebimoje, lengvai pasiekiamoje vietoje, nurodytoje patvirtinimo formoje, pritvirtinamas tarptautinio patvirtinimo ženklas, kurį sudaro:
   13.4.1.   apskritimas, į kurį įrašyta raidė „E“ ir po jos – patvirtinimą suteikiančios šalies skiriamasis numeris (6);
   13.4.2.   13.4.1 dalyje nurodyto apskritimo dešinėje pusėje įrašomas šios taisyklės numeris;
   13.5.   Jei transporto priemonė atitinka pagal kitą taisyklę (-us), pridedama (-us) prie šio susitarimo, patvirtintą transporto priemonės tipą toje pačioje šalyje, kurį suteikė patvirtinimą pagal šią taisyklę, 13.4 dalyje nurodytas simbolis neturi būti kartojamas; tokiu atveju, papildomi taisyklių (pagal kuriuos buvo suteiktas patvirtinimas šalyje, kuri suteikė patvirtinimą pagal šią taisyklę) numeriai ir simboliai bus surašyti vertikaliai stulpeliais į dešinę nuo simbolio, nurodyto 13.4 dalyje.
   13.6.   Šis patvirtinimo ženklas ir papildomas simbolis turi būti aiškiai įskaitomas ir nenutrinamas.
   13.7.   Patvirtinimo ženklas patalpinamas prie plokštės, kurioje surašytos transporto priemonės charakteristikos ir taip pat gali būti tvirtinamas prie šios plokštės.
   13.8.   Šios taisyklės 3 priedo II skirsnyje yra tokio patvirtinimo ženklo elementų pavyzdys.
   13.9.   Prieš suteikdama tipo patvirtinimą kompetentinga institucija patikrina ar tinkamai užtikrinama veiksminga produkcijos atitikties kontrolė.
   14.   SPECIFIKACIJOS
   Transporto priemonė atitiks tokias specifikacijas:
   14.1.   Įspėjamasis (-ieji) garsinės signalizacijos įtaisas (-ai) įrengtas (-i) transporto priemonėje yra pagal šią taisyklę patvirtinto tipo;
   II klasės įspėjamieji garsinės signalizacijos įtaisai, patvirtinti pagal pirminę šios taisyklės redakciją, ir todėl neturintys simbolio „II“ patvirtinimo ženkle, gali būti toliau įrengiami transporto priemonių tipuose, pateiktuose patvirtinti pagal šią taisyklę.
   14.2.   Bandymo įtampa turi būti tokia, kaip nurodyta šios taisyklės 6.2.3 dalyje;
   14.3.   Garso slėgio matavimai atliekami šios taisyklės 6.2.2 dalyje nurodytomis sąlygomis.
   14.4.   A-svertinis garso, kurį skleidžia transporto priemonėje įrengtas įtaisas, slėgio lygis matuojamas iš transporto priemonės priekio 7 m atstumu; transporto priemonė turi būti atviroje vietoje (7), ant kiek įmanoma lygesnio paviršiaus ir, jei įtaisams tiekiama nuolatinė srovė, variklis turi būti išjungtas.
   14.5.   Matuoklio mikrofonas padedamas apytiksliai transporto priemonės vidurinėje skersinėje plokštumoje.
   14.6.   Fono triukšmo ir vėjo triukšmo garso slėgio lygis turi būti mažiausiai 10 dB (A) žemiau matuotino garso.
   14.7.   Maksimalus garso slėgio lygis nustatomas nuo 0,5 iki 1,5 m virš žemės paviršiaus.
   14.8.   Atlikus matavimus 14.2. –14,7. dalyse nurodytomis sąlygomis, didžiausias bandymo garso signalo garso slėgio lygis (14.7.) turi būti bent:
   
               (a)
            
            
               lygus 83 dB(A) ir neviršyti 112 dB(A) – motociklų, kurių galia mažesnė arba lygi 7 kW, signalams;
            
         
               (b)
            
            
               lygus 93 dB ir daugiausia 112 dB(A) – M ir N kategorijos transporto priemonėms (6) ir motociklams, kurių galia didesnė kaip 7 kW.
            
         15.   TRANSPORTO PRIEMONĖS TIPO PAKEITIMAS IR PATVIRTINIMO GALIOJIMO PRATĘSIMAS
   Apie bet kokį transporto priemonės tipo pakeitimą pranešama administracinei tarnybai, suteikusiai transporto priemonės tipo patvirtinimą. Ši tarnyba gali:
   15.1.1.   laikytis požiūrio, kad pakeitimai, tikriausiai, neturės didesnio neigiamo poveikio ir kad bet kokiu atveju transporto priemonė vis dar atitinka reikalavimus; arba
   15.1.2.   paprašyti naujos ataskaitos iš techninės tarnybos, atsakingos už bandymus.
   15.2.   Pranešimas apie patvirtinimo suteikimą, kuriame nurodomi keitimų duomenys, arba apie atsisakymą patvirtinti perduodamas susitarimo šalims, taikančioms šią taisyklę, laikantis pirmiau 13.3 dalyje nurodytos tvarkos.
   15.3.   Kompetentinga institucija, išduodanti patvirtinimo pratęsimą, kiekvienai pranešimo formai, parengtai tokiam galiojimo pratęsimui, suteikia serijos numerį.
   16.   PRODUKCIJOS ATITIKTIS
   Produkcijos atitikties tikrinimo tvarka turi atitikti nustatytąja susitarimo 2 priede (E/ECE/324-E/ECE/TRANS/505/Rev.2), taikant tokius reikalavimus:
   16.1.   Transporto priemonė, patvirtinta pagal šią taisyklę, turi būti pagaminta taip, kad atitiktų patvirtintą tipą, t. y. atitikdama reikalavimus, išdėstytus 14 dalyje.
   16.2.   Institucija, išdavusi tipo patvirtinimą, gali bet kuriuo metu patikrinti atitikties kontrolės metodus, taikomus gamybiniams įrenginiams. Įprastas tokių patikrinimų dažnumas yra kartą per du metus.
   Patvirtinimo tvarka turi:
   16.3.1.   užtikrinti transporto priemonių kokybės veiksmingos kontrolės tvarkos buvimą, atsižvelgiant į visus aspektus, kurie yra svarbūs užtikrinant 14 dalyje išdėstytų reikalavimų laikymąsi,
   16.3.2.   užtikrinti, kad yra atlikti pakankami kiekvienos transporto priemonės patikrinimai (įspėjamojo garsinės signalizacijos įtaiso numerio ir tipo atžvilgiu), kad būtų užtikrinta, jog visos tuo metu gaminamos transporto priemonės atitinka transporto priemonės specifikacijas, kurios buvo nustatytos, kai buvo teikiama paraiška patvirtinti tipą.
   16.3.3.   užtikrinti, kad būtų imamasi visų būtinų veiksmų, kad gamyba vėl atitiktų reikalavimus, jei patikrinimai, atlikti pagal 16.3.2. dalį, byloja, jog viena arba daugiau transporto priemonių neatitinka reikalavimų, išdėstytų 14 dalyje.
   16.4.   Tipo patvirtinimą suteikusi kompetentinga institucija gali bet kuriuo metu patikrinti atitikties kontrolės metodus, taikomus kiekviename gamybos padalinyje. Tipo patvirtinimą suteikusi kompetentinga institucija gali bet kuriuo metu patikrinti atitikties kontrolės metodus, taikomus kiekviename gamybos padalinyje. Institucija gali taip pat atlikti atsitiktinai atrinktų serijinės gamybos transporto priemonių patikrinimus, atsižvelgdama į reikalavimus, išdėstytus 14 dalyje.
   16.5.   Jeigu per vieną iš šių patikrinimų randama nepatenkinamų rezultatų (pagal 16.4. dalį), kompetentinga institucija užtikrina, kad būtų imamasi visų būtinų veiksmų siekiant kuo greičiau atkurti produkcijos atitiktį.
   17.   BAUDOS UŽ PRODUKCIJOS NEATITIKIMĄ
   17.1.   Transporto priemonės tipo patvirtinimas išduotas pagal šią taisyklę gali būti atšauktas, jei nesilaikoma 16.1 dalyje išdėstytų sąlygų arba jei transporto priemonės patikrinimo, nurodyto pirmiau 16.2 dalyje, rezultatai yra neigiami.
   17.2.   Jei susitarimo šalis, taikanti šią taisyklę, atšaukia patvirtinimą, kurį ji prieš tai suteikė, ji praneša kitoms susitariančiosioms šalims, taikančioms šią taisyklę, siųsdama patvirtinimo formos egzempliorių, kurio gale didelėmis raidėmis užrašyta „PATVIRTINIMAS ATŠAUKTAS“.
   18.   TECHNINIŲ TARNYBŲ, ATLIEKANČIŲ PATVIRTINIMO BANDYMUS, IR ADMINISTRACINIŲ TARNYBŲ PAVADINIMAI IR ADRESAI
   Susitarimo šalys, taikančios šią taisyklę, praneša Jungtinių Tautų Sekretoriatui pavadinimus ir adresus techninių tarnybų, atsakingų už patvirtinimo bandymus, ir išduodančių patvirtinimus administracinių tarnybų, kurioms turi būti siunčiamos patvirtinimo arba atsisakymo patvirtinti arba patvirtinimo atšaukimo formos, išduotos kitose šalyse.
   
      (1)  Įspėjamasis garsinės signalizacijos įtaisas, kuriame yra kelios garso skleidimo angos aktyvuojamos vieno maitinimo bloko, yra laikomas vienu įspėjamuoju garsinės signalizacijos įtaisu.
   
      (2)  Kaip apibrėžta Konsoliduotoje rezoliucijoje (R.E.3).
   
      (3)  Įspėjamasis garsinės signalizacijos įtaisas, sudarytas iš kelių agregatų, kiekvienas iš kurių skleidžia garso signalą ir yra sinchroniškai valdomas paleidžiant vienintelį valdymo įtaisą, yra laikomas įspėjamąja garsinės signalizacijos sistema.
   
      (4)  1 – Vokietija, 2 – Prancūzija, 3 – Italija, 4 – Nyderlandai, 5 – Švedija, 6 – Belgija, 7 – Vengrija, 8 – Čekija, 9 – Ispanija, 10 – Jugoslavija, 11 – Jungtinė Karalystė, 12 – Austrija, 13 – Liuksemburgas, 14 – Šveicarija, 15 – (nenaudojamas), 16 – Norvegija, 17 – Suomija, 18 – Danija, 19 – Rumunija, 20 – Lenkija, 21 – Portugalija, 22 – Rusijos Federacija, 23 – Graikija, 24 – Airija, 25 – Kroatija, 26 – Slovėnija, 27 – Slovakija, 28 – Baltarusija, 29 – Estija, 30 – (nenaudojamas), 31 – Bosnija ir Hercegovina, 32 – Latvija, 33 – (nenaudojamas), 34 – Bulgarija, 35-36 – (nenaudojamas), 37 – Turkija, 38-39 – (nenaudojamas), 40 – buvusi Jugoslavijos Respublika Makedonija, 41 – (nenaudojamas), 42 – Europos Bendrija (patvirtinimus suteikia jos valstybės narės naudodamos atitinkamus ECE simbolius), 43 - Japonija, 44 (nenaudojamas), 45 – Australija ir 46 – Ukraina. Tolesni numeriai kitoms šalims suteikiami eilės tvarka, atsižvelgiant į tai, kada tos šalys ratifikuoja arba prisijungia prie susitarimo, skirto vienodiems techniniams ratinių transporto priemonių, įrangos ir dalių, kurias galima įmontuoti transporto priemonėse arba naudoti su transporto priemonėmis, reikalavimams ir pagal tuos reikalavimus suteikiamų patvirtinimų abipusio pripažinimo sąlygoms priimti; paskirtus numerius Jungtinių Tautų Generalinis Sekretorius praneša susitarimo šalims.
   
      (5)  Bandymo vieta gali būti, pvz., atvira 50 metrų spindulio vieta, kurios centrinė dalis turi būti beveik horizontali mažiausiai 20 metrų spinduliu; paviršius turi būti betoninis, asfaltuotas arba kitos panašios medžiagos, paviršiuje turi būti be puraus sniego, aukštų piktžolių arba purios žemės ar šlako. Matavimai atliekami dieną giedru oru. Šalia įspėjamojo garsinės signalizacijos įtaiso arba mikrofono gali būti tik stebėtojas, kuris registruoja prietaiso rodmenis, kadangi pašalinių asmenų buvimas gali smarkiai iškraipyti prietaiso rodmenis, jei pašaliniai asmenys yra šalia įspėjamojo garsinės signalizacijos įtaiso arba mikrofono. Nagrinėjant prietaiso rodmenis, neatsižvelgiama į viršūnes, kurios atrodo nesusijusios su bendru garso lygiu.
   
      (6)  Žr. 5.5.1 dalį, 1/išnašą.
   
      (7)  Žr. 6.2.1 dalį, 2/išnašą
   
      1 PRIEDAS
      (Didžiausias formatas: A 4 (210 × 297 mm))
      
         
   
   
      2 PRIEDAS
      (Didžiausias formatas: A 4 (210 × 297 mm))
      
         
   
   
      3 PRIEDAS
      I.   ĮSPĖJAMŲJŲ GARSINĖS SIGNALIZACIJOS ĮTAISŲ PATVIRTINIMO ŽENKLO ELEMENTŲ IŠDĖSTYMAS
      (žr. šios taisyklės 5.5 dalį)
      
         
      Šis patvirtinimo ženklas pritvirtintas prie įspėjamojo garsinės signalizacijos įtaiso rodo, kad šis I klasės įspėjamasis garsinės signalizacijos įtaisas buvo patvirtintas Nyderlanduose (E 4) ir jam suteiktas patvirtinimo numeris 002439. Pirmieji du skaitmenys rodo, kad patvirtinimas buvo suteiktas laikantis pirminės redakcijos Taisyklės Nr. 28 reikalavimų.
      Pastaba
      Patvirtinimo numeris turi būti šalia apskritimo: virš arba žemiau raidės „E“, į kairę arba į dešinę nuo šios raidės. Patvirtinimo numerio skaitmenys turi būti toje pačioje raidės „E“ pusėje ir turi būti nukreipti ta pačia kryptimi. Reikia vengti naudoti romėniškaisiais skaitmenis patvirtinimo numeriuose, siekiant išvengti painiojimo su kitais simboliais.
      II.   TRANSPORTO PRIEMONĖS PATVIRTINIMO, ATSIŽVELGIANT Į TRANSPORTO PRIEMONĖS GARSO SIGNALUS, ŽENKLO ELEMENTŲ IŠDĖSTYMAS
      (žr. šios taisyklės 13.4 dalį)
      A modelis
      
         
      Šis patvirtinimo ženklas pritvirtintas prie transporto priemonės rodo, kad pagal Taisyklę 28 šis transporto priemonės tipas buvo patvirtintas Nyderlanduose (E 4), atsižvelgiant į jo garso signalus.
      B modelis
      
         
      Šis patvirtinimo ženklas, pritvirtintas prie transporto priemonės rodo, kad pagal Taisykles Nr. 28 ir 24, šis transporto priemonės tipas buvo patvirtintas Nyderlanduose (E 4), atsižvelgiant į jo garso signalus ir dyzelinio variklio išmetamuosius teršalus. Pastarosios taisyklės atžvilgiu, sugerties koeficiento pataisytoji vertė yra 1.30 m–1.